Numa Ensch

De Charles Numa Ensch(-Tesch), gebuer den 10. Juni 1841 zu Ruette, a gestuerwen den 30. Oktober 1929 zu Arel, war e belschen Affekot a Politiker.

Den Numa Ensch huet 1866 en Doktorat am Droit zu Bréissel gemaach a gouf duerno Affekot zu Arel. 
1869 gouf e Juge suppléant zu Arel, a war 1890, 1891, 1895 an 1896, Bâtonnier vum Areler Ordre des avocats.

Tëscht 1901 an 1921 war hie Buergermeeschter vun Arel. Hie war mat der Flore Marie Emma Adolphine Léonie Tesch bestuet an huet dee Familljennumm dacks u säin drugehaangen. D'Flore Tesch war d'Duechter vum Emmanuel Tesch an d'Niess vum Victor Tesch.

Hie war Member vum Verwaltungsrot vun der 1911 gegrënnter Arbed.

Kategorie:Belsch Affekoten
Kategorie:Gebuer 1841
Kategorie:Gestuerwen 1929
Kategorie:Belsch Buergermeeschteren
Kategorie:Belsch Deputéiert